Tájékoztató


Závod Község Önkormányzat Képviselő-testülete 2022. november 24-i testületi ülésén megtárgyalta, és elfogadta a település új, 2023. január 1-jén hatályba lépő, a helyi adókról szóló 9/2022. (XI.24.). Ök. rendeletét. A rendeletben bevezetésre kerül a településen az iparűzési adó az alábbiak szerint. 

Helyi iparűzési adó

Az adó mértéke
1.§.
(1) Állandó jelleggel végzett iparűzési tevékenység esetében az adó évi mértéke a törvény szerinti adóalap 2%-a.
(2) Ideiglenes jelleggel végezett iparűzési tevékenység esetén az adó mértéke naptári naponként: 5.000,- Ft.

Adómentességek
2. §
Mentesül a helyi iparűzési adó megfizetése alól a háziorvos vállalkozó, feltéve, ha annak vállalkozási szintű iparűzési adóalapja az adóévben a 20 millió forintot nem haladja meg.

A bevallásra kötelezettek köre, akik az iparűzési adó alanyának minősülnek, és a székhelyük, telephelyük szerinti önkormányzat az iparűzési adót bevezette.

Kérem, tájékoztatásom szíves tudomásulvételét!

